經數: 一五六二

經名: 阿毘達磨順正理論卷第六

頁數: 三六一

上         欄

不捨離. 染汚無記1心亦如是. 若善心所望彼

染汚及無記心. 捨能依性. 染汚無記望餘亦

爾. 故心望心爲所依性. 無相2簡隔. 得名爲

內. 心所望心. 爲能依性. 有相*簡隔. 不得內

名. 又諸心所. 望同類心. 爲能依性. 或多或

少. 心爲所依. 則不如是由此內名在心非所.

若爾大法應受內名. 不爾心所朋類壞故. 如

異生中不墮法者. 復有餘師. 依訓詞理以釋

內名. 謂我於彼有增上用. 故名爲內. 我謂自

體 . 於所餘法. 有增上用. 如彼大德鳩摩邏多

說如是頌

若爪指舌端      無別增上用

動觸嘗肴膳      作用應無差

色香味觸. 諸色聚中. 或唯身根. 有增上用. 如

是廣說. 乃至眼根. 心亦於餘有增上用. 是故

十二. 皆得內名. 若爾受等自體差別. 亦見於

餘有增上用. 是則諸法皆應名內. 上座所宗.

旣一切法皆法處攝. 彼宗云何建立內外. 彼

說如餘. 云何如餘. 謂爲六識作所依者. 建立

爲內. 不爲六識作所依者. 建立爲外. 夫所依

者. 唯有情數親近不共色等不定. 如彼色等.

雖復亦有是有情數親近不共與眼等同. 非

所依故. 而立爲外. 不立爲內. 如是眼等雖法

處攝. 與受等同是所依故. 而立爲內. 不立爲

外. 所餘法處. 唯名爲外. 又雖眼等皆通二分.

而內外性. 互不相違. 是故不應執此爲難. 謂

作眼等識所依時. 立爲內性. 若作意識所緣

境時. 立爲外性. 彼謂如意根是內處攝. 爲意

識所緣. 復外處攝. 如是所說品類言詞. 皆率

中          欄

已情. 不能遮過. 有似比度. 無眞敎理. 所以者

何. 違契經故. 如契經說. 苾芻當知. 法謂外

處. 是十一處所不攝法. 無見無對. 且於此經

非一切法皆法處攝. 由此經中遮十一處攝

法處故. 亦非唯彼所執別法名爲法處. 由此

經中非如意處說無色故. 彼宗唯執受想思

蘊. 名別法處. 於中無色. 若此經中. 依彼別

法. 說法處者. 則應如說無見無對. 亦言無色.

由是理故. 於此經中. 再3廣遮遣異眼等處.

謂是十一處所不攝法. 及無見無對. 若色唯

有有見有對. 更無餘色. 直欲宣說別法處者.

應但說4言. 法謂外處意處不攝亦是無色. 由

是已成此別法處十一不攝無見無對. 或復

應言無見無對意處不攝亦是無色. 此中不

說無色言故. 又遮眼等攝法處故. 由此別有

法處色成. 此色是何. 謂無表色. 業俱舍中當

共思擇. 云何令他知眼等處. 雖爲意境. 而唯

是內.  故此經中. 遮總數攝及差別性. 以顯法

處. 謂佛世尊觀未來世. 於我生處有稱釋子.

執一切法皆是法處. 爲遮彼故. 顯了說言. 法

處唯此非一切法. 是故唯於5辨法處相. 說十

一處所不攝言. 以眼等無展轉攝義. 於眼等

處無如是說. 意識能緣一切法故. 勿一切法

皆法處收. 故於此中如是遮遣. 又彼上座. 復

立眼等通內外性. 定應不成. 以曾無處說. 彼

眼等若作眼等識所依時. 立爲內性. 若作意

識所緣境時. 立爲外性. 由此卽破所引意根.

以如眼等曾無說故. 如何自號善釋難師. 而

絶未知立同喩法. 旣能如此何遠擧意. 爲成

下        欄

眼根通內外性. 只應近擧耳爲同法. 爲成耳

根通內外性. 亦應近擧眼爲同法. 彼上座言.

所立眼等通內外性. 決定應成. 如世尊說. 苾

芻當知. 諸所有眼或過去或未來或現在. 或

內或外. 乃至廣說. 意亦如是. 若爾便有太過

之失. 如契經說. 於內身中住循身觀. 乃至廣

說. 又如經言. 諸所有色. 若過去若未來若現

在. 若內若外. 乃至廣說. 於色等中. 旣無內

性. 經不應說. 諸所有言. 受想行中. 如何有

內. 又先自說. 若爲六識作所依者. 建立爲內.

旣許如是. 色等受等. 非識所依. 應唯名外. 經

何說內. 如色受等. 雖說內言. 而非內處. 唯外

處攝. 如是眼等. 雖說外言. 而非法處. 唯內處

攝. 若爾經言有何意趣. 此經意趣. 當共思心.

汝上所言. 且不應理. 我今當釋. 此經意趣. 謂

彼眼等爲識所依. 說名爲內. 色等所緣說名

爲外. 彼此無諍. 又如眼根識所依止. 已正當

生說名爲內. 與此相違. 說名爲外. 乃至意根.

內外亦爾. 若色等境. 與識所依. 同一身轉. 說

名爲內. 與此相違. 說名爲外. 如是就處就所

依身. 建立內外. 不違聖敎. 隨順法相. 是故上

座所立眼等. 通內外性. 定爲不成非但不成.

相又雜亂. 以執眼等作識依緣爲內外性. 相

雜亂故. 謂若意識緣所依意爲境起時. 此意

當言置在何聚. 不應在內意識所緣故. 不應

在外意識所依故. 不應在內外. 非經所說故.

會無經說. 如是意根. 或內或外. 或通內外.

豈不說有內外心耶. 此就依身說爲內外. 若

異此釋. 應於受等內性不成. 又應於心不具

經數: 一五六二

經名: 阿毘達磨順正理論卷第六

頁數: 三六二

上         欄

三觀. 於唯外心住循心觀. 無容有故. 彼如是

執. 心爲意識作所緣時. 說名爲外. 此卽名內.

心常爲識作所依故. 若許眼等意識緣時. 亦

唯名內. 斯有何失. 非彼眼等有時不爲自所

發識作所依性. 如是上座. 立內外門. 違害契

經. 不成相亂. 唯我阿毘達磨諸大論師所立.

順經成就. 無雜亂失. 已說內外. 十八界中. 幾

同分幾彼同分. 頌曰

法同分餘二      作不作自業

論曰. 法同分者. 謂一法界唯是同分. 今應先

*辨境同分相. 若境與識定爲所緣. 且如法

界. 與彼意識爲定所緣. 是不共故. 識於其中

已生生法. 此所緣境. 說名同分. 意能遍緣一

切境故. 於三世境及非世中. 無一法界不於

其中已正當生無邊意識. 二念意識. 卽能普

緣一切法故. 由是法界. □名同分. 餘二者. 謂

餘十七界. 皆有同分及彼同分. 何名同分彼

同分耶. 謂作自業不作自業. 若作自業名爲

同分. 不作自業名彼同分. 如何眼等說爲同

分彼同分耶. 且同分眼. 說有三種. 謂於色界.

已正當見. 彼同分眼. 說有四種. 謂此相違及

不生法. 西方諸師說有五種彼同分眼. 謂不

生法. 復開爲二. 有識無識相差別故. 如眼耳

鼻舌身亦然. 各於自境. 應說自用. 意界同分.

說有三種. 謂於所緣. 已正當了. 彼同分意. 唯

有一種. 謂不生法. 色界同分. 說有三種. 謂眼

所見. 已正當滅. 彼同分色. 說有四種. 謂此相

違及不生法. 廣說乃至觸界亦爾. 各對自根.

應說自用. 眼等六識依生不生. 立二分故. 如

中         欄

意界說. 眼若於一是同分. 於餘一切亦同分.

此若於一是彼同分. 於餘一切亦彼同分. 廣

說乃至意界亦爾. 色卽不然. 於見者是同分.

於不見者是彼同分. 或有諸色. 在妙高等山

中而住. 於一切有情. 皆是彼同分. 有天眼者.

以無用故亦不觀彼. 或有諸色. 唯於一有情

名爲同分. 如獨於私隱已正當觀. 或有諸色.

於百千有情名爲同分. 如共觀月舞相撲等

色. 復有何緣說眼同分及彼同分異於色耶.

容多有情同見一色. 無用一眼二有情觀. 聲

如色說. 是共境故. 香味觸三. 如內界說. 非共

境故. 然諸世間. 依假名想. 有言我等同嗅此

香同嘗此味同覺此觸. 云何同分彼同分義.

分謂交涉. 同有此分故名同分. 云何交涉. 謂

根境識更相交涉. 卽是展轉相隨順義. 或復

分者. 是已作用更相交涉. 故先說言. 若作自

業名爲同分. 或復分者. 是所生觸. 依根境識

交涉生故. 同有此分故名同分. 卽同有用同

有觸義. 與此相違名彼同分. 由非同分與彼

同分種類分同. 名彼同分. 云何與彼種類分

同. 謂此與彼同見等相. 同處同界. 互爲因故.

互相屬故. 互相引故. 種類分同. 已說同分及

彼同分. 十八界中. 幾見所斷. 幾修所斷. 幾

非所斷. 頌曰

十五唯修斷      後三界通三

不染非六生      色定非見斷

論曰. 十五界者. 謂十色界及五識界. 唯修斷

者. 此十五界唯修所斷. 後三界者. 意界法界

及意識界. 於六三中最後說故. 通三者. 謂此

下       欄

後三界各通三種. 此中八十八隨眠. 及彼相

應心心所法. 幷彼諸得若彼生等. 諸俱有法.

皆見所斷所餘有漏. 皆修所斷. 一切無漏. 皆

非所斷. 此中有說. 最初聖道. 刹那生時. 諸異

生性. 一切皆得永不成就. 是故此性. 亦見所

斷經說. 預流得不墮法. 非不永斷. 能招惡趣

身語意業. 得盡惡趣. 名不墮法. 又說. 我已盡

那落迦. 乃至廣說. 盡是斷義. 如阿羅漢. 自記

別言. 我生已盡. 是故染汚能1招惡趣身語業

等. 亦見所斷. 皆與見道極相違故. 爲遮此說.

復2言不染. 非六生色. 定非見斷. 其異生性.

是不染汚. 無記性攝. 此若染汚. 欲界異生. 離

欲貪已. 應非異生. 此成就得. 依屬生身. 是故

不應生餘界地成餘界地諸異生性. 此若是

善斷善根者. 應非異生. 故不染汚無記性攝.

旣不染汚非見所斷. 若見所斷應忍所斷. 若

忍所斷. 忍正起時. 猶應成就則應聖者亦是

異生. 又不染法. 定非見斷. 緣彼煩惱. 究竟斷

時. 方名斷故. 又非六生. 亦非見斷. 六謂意

處. 異此而生. 名非六生. 是從眼等五根生義.

卽五識等. 緣色等境. 外門轉故. 非見所斷. 又

諸色法. 若染不染. 亦非見斷. 如不染法. 緣彼

煩惱. 究竟斷時. 方名斷故. 斷義云何. 略有二

種. 一離縛斷二離境斷. 離縛斷者. 如契經言.

於無內眼結如實了知我無內眼結. 離境斷

者. 如契經言. 汝等苾芻. 若能於眼斷欲貪者.

是則名爲眼得永斷. 阿毘達磨諸大論師. 依

彼次第. 立二種斷. 一自性斷. 二所緣斷. 若法

是結及一果等. 對治生時. 於彼得斷. 名自性

經數: 一五六二

經名: 阿毘達磨順正理論卷第六

頁數: 三六三

上        欄

斷. 由彼斷故於所緣事. 便得離繫. 不必於中

得不成就. 名所緣斷. 此中一切. 若有漏色. 若

不染汚. 有漏無色. 及彼諸得生等法上. 有見

所斷及修所斷. 諸結所繫. 如是諸結. 漸次斷

時. 於一一品各別體上. 起離繫得時彼諸結

及一果等. 皆名已斷. 彼有漏色. 及不染汚. 有

漏無色. 幷彼諸得生等法上. 諸離繫得. 爾時

未起. 未名爲斷. 由彼諸法唯隨彼地最後無

間道所斷故. 非諸見道. 能隨地別次第離染.

云何能斷彼色等法. 見聖諦者. 諸惡趣法. 衆

緣1?故. 已得不生. 緣彼煩惱未斷盡故. 猶

未名斷. 若法未斷已得不生. 或不成就. 此與

已斷有何差別. 斷據治道. 令得離繫. 非謂不

生. 或不成就. 且非不生. 故名爲斷. 以不定故

所以者何. 或有已斷. 而猶得生. 如彼身中異

熟果等. 隨其所應. 或有已斷. 亦得不生如身

見等. 或有未斷. 已得不生. 如未離染聖者身

中. 無有愛等一切過去及未來世諸不生法.

若諸無爲. 已得忍者. 邪見等法. 如是一切. 或

有未斷而亦得生. 如所餘法. 隨其所應. 亦非

不成. 故名爲斷. 亦不定故. 所以者何. 或 有已

斷. 而猶成就. 如彼身中不染汚法. 隨其所應.

諸染汚法. 彼若斷已. 定不成就. 或染汚法. 彼

雖未斷. 而不成就. 如未離欲者得煖隨轉戒

諸犯戒惡捨而未斷. 最後無間道所斷故. 非

身語業九品漸斷. 諸染汚者. 過亦少故. 如是

等類. 或有未斷而亦成就. 如所餘法. 隨其所

應. 有餘師說. 招惡趣等身語二業. 非見所斷.

親等起故. 非見所斷. 有餘於此說過難言. 現

中           欄

見餘品親所起業. 餘品道生. 方能永斷. 是故

彼說. 定不應理. 此難不然. 應審思故. 亦見此

品親等起業. 此品道生. 卽能永斷. 何不引此

而證彼義. 若見所斷. 應彼親起. 然不應以彼

爲定品. 夫定品者. 由非遍惑力所隔別. 是故

品別. 雖有十三. 而說五門. 以爲定品. 由是證

知. 身語二業. 若此品親起卽此品俱斷此業.

旣非見所斷惑親等起故. 非見所斷. 是故彼

說非不應理. 而契經言. 諸邪見者. 所起身業

語業意業. 皆是邪者. 此不相違. 經但說言. 諸

邪見者所起三業. 不言邪見所起三業. 或由

邪見. 起修所斷. 貪等煩惱. 爲因等起. 發起此

業. 故作是說. 然修所斷. 貪等煩惱. 能爲近因

刹那等起. 發起此業. 故說有漏身語二業. 唯

修所斷. 又契經中說預流者言. 我已盡那落

迦等. 此說於彼得非擇滅. 永不更生. 故名爲

盡. 此中有難. 若未來法. 永不更生. 說名盡

者. 此不生法. 其相如何. 應如過去名不滅法.

然於彼時. 全未有體. 如何可說彼是生法或

不生法. 彼應思擇. 法於未來. 爲有爲無. 可作

是難. 又彼應詰世尊所言. 如說未生惡不善

法遮令不生. 又言. 此滅餘更不續. 復說遮止

名斷諸漏. 於此等言. 亦應難詰. 然於彼時. 全

未有體. 如何可說不生不續及與遮止. 或此

相違. 是故所說永不更生. 故名爲盡. 非不應

理. 又如斷言. 義有差別. 盡言亦爾. 不可例

同. 如契經說. 能斷財蘊. 或少或多. 又言. 能

斷殺生等事. 此亦應然. 不可爲例. 又經雖說

見諦圓滿補特伽羅. 終不故思斷衆生命. 乃

下        欄

至廣說. 此亦不能證成色業是見所斷. 由此

經中說阿羅漢同此言故. 然此經中. 以初學

者定無重惡意樂隨逐. 故作是說. 諸阿羅漢.

斷彼近因. 種類斯盡. 故作是說. 是故諸經. 非

證彼義. 由此不染非六生色定非見斷. 其理

極成. 如是已說見所斷等. 十八界中. 幾是見.

幾非見. 頌曰

眼法界一分      八種說名見

五識俱生慧      非見不度故

眼見色同分      非彼能依識

傳說不能觀      被障諸色故

論曰. 眼全是見. 法界一分八種是見. 餘皆非

見. 何等爲八. 謂身見等. 五染汚見. 世間正

見. 有學正見. 無學正見. 於法界中. 此八

是見. 所餘非見. 一切法中. 唯有二法. 是

見自體. 有色法中. 唯眼是見. 無色法中. 行

相明利. 推度境界. 內門轉慧. 是見非餘.

此中眼相. 如前已說. 世間共了. 觀照色故.

闇相違故. 用明利故. 說眼名見. 五染汚見.

隨眠品中當辯其相. 世間正見. 謂意識相應

善有漏勝慧. 有學正見. 謂有學身中一切無

漏慧. 無學正見. 謂無學身中決2定無漏慧.

一正見言具攝三種. 別開三者. 爲顯異生學

無學地三見別故. 又顯漸次修習生故. 譬如

夜分無月等明雲霧晦冥而遊險阻. 所見色

像無非顚倒. 五染汚見. 觀法亦爾. 譬如夜分

有月等明除諸晦冥而遊險阻. 所見色像少

分明淨. 世間正見. 觀法亦爾. 譬如晝分雲[&FFFF]#

上昇掩蔽日輪而遊平坦. 所見色像漸增明

經數: 一五六二

經名: 阿毘達磨順正理論卷第六

頁數: 三六四

上        欄

淨. 有學正見. 觀法亦爾. 譬如1晝分烈日舒

光2雰霧廓淸而遊平坦. 所見色像最極明淨.

無學正見. 觀法亦爾. 如3如行者漸習慧生.

除自心中愚闇差別. 如是如是. 於諸所緣. 正

見漸增明淨有異. 非所緣境. 有淨不淨. 由自

類. 四有4學. 五無*學類. 無記類中. 眼根是

見. 耳等諸根. 一切無覆無記慧等. 悉皆非見

覺慧垢障有無. 故謂所緣有淨不淨. 如是諸

見. 總類有五. 一無記類. 二染汚類. 三善有漏

染汚類中. 五見是見. 餘染汚慧. 悉皆非見. 謂

貪瞋慢不共無明疑俱生慧. 餘染汚法. 亦皆

非見. 有*學類中. 無慧非見. 但餘非見. 無*學

類中. 盡無生智及餘非見. 餘無學慧一切是

見. 善有漏類中. 唯意識相應善慧是見. 餘皆

非見有餘師說. 意識相應善有漏慧. 亦有非

見. 謂五識身所引發慧. 發有表慧. 命終時慧.

又於此善有漏類中. 五識俱生慧亦非見. 何

緣如是所遮諸慧. 皆非見耶. 不決度故. 唯有

如前所說慧相. 是見自體. 謂無色中. 行相明

利. 推度境界. 內門轉慧. 是見非餘. 唯此相

慧. 有決度能. 於所緣境. 審慮轉故. 非所遮

慧能於所緣審慮決度. 是故非見. 言決度者.

謂於境界. 審慮爲先. 決擇究竟. 若爾眼根旣

無此相應不名見. 豈不先說. 世間共了觀照

色故. 闇相違故. 用明利故眼亦名見. 契經亦

言. 眼見諸色. 若眼見者. 何不同時得一切境.

無斯過失. 5許少分眼能見色故. 少分者何. 謂

同分眼. 同分眼相. 如前已說. 識所住持. 乃成

同分. 非一切根同時自識各所住持. 故無斯

中         欄

咎. 若爾卽應彼能 依識是見非眼. 要眼識生

方能見故. 不爾眼識力所住持. 勝用生故. 如

依薪力勝用火生. 若見色用是識生法. 此見

色用離眼應生. 由識長益俱生大種. 令起勝

根. 能見衆色. 故不應說能依識見. 誰有智者.

當作是言. 諸有因緣能生了別. 如是了別. 卽

彼因緣. 識是見因. 故非見體. 何緣定知眼識

非見. 理敎無故. 言理無者. 與耳等識無差別

故. 眼識與彼耳等諸識. 有何差別. 而獨名見.

故不應言識爲見體. 若謂所依根差別故異

餘識者. 理不應然. 識由所依有差別故. 但可

想轉得眼識名. 不應所依有差別故. 法性改

易. 轉成見體. 如依草木牛糞糠火. 名雖改易.

而煖性同. 諸識相望. 性類無別. 言唯依眼識

見非餘. 此說隨情不依正理. 若此緣色故成

見者. 緣色意識亦應成見. 唯緣現色故成見

者. 理亦不然. 無異因故. 緣三世境慧是見極

成. 緣去來色識. 亦應成見. 有去來識緣現色

境. 應許衆盲成現色見. 若言意識非見體者.

眼識亦應許體非見. 非於一類少是見體少

非見體. 理不相違. 如何一類. 少分是善少分

非善. 此亦應然. 不應爲例. 體義別故. 眼等諸

識. 體類雖同. 而有善等義類差別. 如火體義.

了別境相識體類中. 有淨非淨義類差別. 名

善非善. 不可義類有差別故. 卽令體類亦有

差別. 如火雖有猛盛微劣. 有[&FFFF]#無[&FFFF]#. 待緣不

同. 義類差別. 而其體類同無分別. 煖爲自性.

如是諸識了別境相. 體類雖同. 而有善等義

類差別. 故所引例. 不成救義. 若謂諸識體類

下          欄

雖同而有見等義類別者. 其理不然6現是諸

法體類別相. 不應執爲義類別故. 非如善等

遍通一切識等法故. 如是且說無有因緣. 眼識

成見以辯理無. 言敎無者. 謂無至敎說眼識

見令聞生解. 處處經中. 說眼及慧. 名見可得.

又說. 眼識是見非眼. 世間相違. 世間但說無

眼名盲. 非無眼識. 謂盲但由不成就眼. 不由

眼識成與不成. 非生第二靜慮以上. 於彼眼

識不現前時有眼無識可名盲者. 又諸盲者.

雖*?眼根. 而成眼識. 應不名盲. 亦復不應名

無見者. 若言見識不現前故. 雖復成就. 而說

爲盲. 是則世間. 諸有目者. 識不起位應亦名

盲. 又若眼識有能別相. 令別餘識得名見者.

此能別相. 卽應是見. 若此眼識. 無能別相令

別餘識. 而言眼識是見非餘. 應如惡王所頒

敎令. 豈不如慧此亦爾耶. 譬如諸慧擇法爲

相有時是見. 亦是簡擇. 有時非見唯是簡擇.

如是諸識了境爲相. 有時是見. 亦是了別. 有

時非見. 唯是了別. 由此卽釋彼有難言. 若識

能見. 誰復了別. 許見與識無差別故. 如是引

例. 理極不齊. 由能別相令慧名見. 此能別相.

卽是能見. 非能別相令識名見. 此能別相. 卽

能見故. 若能別相. 卽是見者. 卽所依眼. 能見

義成. 識但由所依唯名有別故. 或應說此定

能別相. 除所依根更有何法. 唯眼識有耳等

識無. 又彼所言. 如見與慧. 見識亦爾. 許無別

者. 亦應許識體卽是慧. 共許相應中見其體

唯是慧故. 又若 見識無差別者. 諸識應卽見.

見應卽諸識. 盲睡眠等. 何緣不見. 若謂爾時

經數: 一五六二

經名: 阿毘達磨順正理論卷第六

頁數: 三六五

上         欄

無眼識者. 此亦不然. 體類同故. 此與餘識體

類何殊. 餘無見能. 此獨能見. 如斯等救. 前已

廣遮. 或復一法應有二體. 一體能識. 一體能

見. 若非見體許能見者. 卽汝所宗. 有1太過

失. 若謂如慧能見能擇理不相違此亦然者.

不爾見慧無差別故. 豈不見識亦無差別. 若

爾有目應不異盲. 何緣無目. 成就眼識. 得說

爲盲. 而彼有目餘識現前不名盲者. 如此等

過. 前已廣論. 是故定知眼識非見. 復有餘師.

以別道理. 成立眼識定非是見. 謂不能觀被

障色故. 然經主意不忍彼因. 故於頌中. □傳

說語. 謂彼傳說. 現見壁等所障諸色. 則不能

觀. 若識見者. 識無對故. 壁等不□應見障色.

便2詰答言. 於3彼障色. 眼識不生. 識旣不生

如何當見. 此詰非理. 眼識於彼. 設許得生. 亦

不能見. 前說餘識無差別故. 是故所言. 於4被

障色. 眼識不生. 識旣不生. 如何見者. 此不成

答. 又不應說於被障色眼識不生. 理不成故.

以難意言. 若執眼識有見色用. 識無對故. 於

*被障色. 應亦得生. 若謂如識了別色用於被

障色不得生者. 理亦不然. 此許眼識與有對

眼一境轉故. 若言我說亦同此者. 汝不應然.

不許眼見色爲眼境理不成故. 又何故說. 識

旣不生. 如何當見. 生卽是見. 見卽是生. 若說

識旣不生如何當見. 卽說識旣不生如何當

生. 或說識旣不見如何當見. 豈不於此應總

難言. 何故不生. 何故不見. 又若有執. 一切因

緣. 皆唯前生. 無俱起者. 識生不生. 皆不能

見. 依彼所宗此亦非答. 又於[&FFFF]#璃雲母等障.

中         欄

眼識亦起.  何故說言. 於被障色. 眼識不生. 若

謂於中光明無隔故得生者. 且許眼識於被

障色生義得成. 卽汝前言. 違自所許. 又世

現見. 雖離光明而眼識起. 如人能見諸黑闇

色. 夜行禽獸. 亦見黑闇所障諸色. 非欲觀闇

待光明故. 若言境界法應爾者. 夜行禽獸. 應

如人等. 於闇所障識亦不生. 不可說言一黑

闇色對人對畜其性變異. 若言諸5趣法應爾

者. 不爾諸趣是異熟故. □狸犬等. 於黑闇中.

6起染汚心. 取諸色故. 唯異熟眼趣體所攝.

故可於中作如是計. 異熟法爾. 於諸趣中. 或

有能取闇所障色. 若謂夜行禽獸等眼常帶

光明故能見者. 理亦不然. 不可得故. 若言少

故不可得者. 於遠境色. 照用應無. 眼識於中

不應得起. 是故所說. 於被障色. 眼識不生. 識

旣不生. 如何見者. 非如理答. 唯未鑒人之所

愛樂. 若爾眼根能見論者. 何緣不取被障諸

色. 眼有對故. 於被障色. 無見功能. 識與所依

一境轉故. 亦不得起. 經主於此. 復微難言. 眼

豈如身根境合方取. 而言有對故不見彼耶.

此難不然. 不了所說有對義故. 所以者何. 此

不唯說眼是障□有對法故. 唯取合境非不合

境. 故不能取被障諸色. 此中亦依境界有對.

義意說言. 若於此境有被拘□. 彼於餘境設

無障者. 亦不起用. 肉於有障. 一切有境法應

如是. 不能俱時取諸境界. 若爾眼識亦是有

對. 不應但言眼有對故於被障色無見功能.

亦不應言識與所依一境轉故. 可言於彼眼

識不生. 由自說言一切有境法應爾故. 此例不

下        欄

然. 不閑意故. 我義意說. 眼亦境界有對性故.

色是障□有對性故. 於被障色. 眼用不生. 意

與意識. 雖有所依. 能依決定. 而無一境. 作用

決定. 非此二種能於一時取一境界. 所依眼根

所取境界. 卽是能依眼識所取. 又必同時. 是

故於彼被障境界. 如遮眼用識用亦爾. 由是

故說. 識與所依一境轉故. 可言於彼眼識不

生許識見者. 何緣不起. 豈不眼是境界有對.

被[&FFFF]#璃等境拘□時. 於彼所障亦能起用. 何

故說言. 若於此境. 有被拘□. 彼於餘境. 設無

障者. 亦不起用. 肉於有障. 豈不前說. 不俱時

取. 取[&FFFF]#璃時. 不取所障. 取所障時. 不取[&FFFF]#

璃. 以非俱取. 無相違過. 若爾何緣. 眼不能

取壁等障色. 我不同汝言於是中. 光明無故.

所以者何. 世間現見. 雖離光明. 而能取故. 旣

謂不同. 何緣不取. 諸積聚色. 障□性故. 譬如

明闇爲障不同. 如闇與明雖同色處而闇所

障人不能取. 明所障色人則能取. 夜行禽獸.

雖亦能取闇所障色. 而不能取壁等所障. 如

是雖能取[&FFFF]#璃等所障諸色. 而不能取壁等

所障. 由此眼根唯見壁等. 不見壁等所障諸

色. 有積聚色障□性故. 法應如是. 不可推微.

有根雖能取不合境. 由少□故. 而不能取餘

不合境. 有根雖能取於合境. 而有合境不能

取故. 經主所言. 眼豈如身根境合方取. 而由

有對故不見彼者. 此應責言. 若根能取不合

境者. 則應能取一切不合. 若取合境. 則一切

合. 皆應能取. 若不爾者. 言成無用. 是故所

言. 眼有對故. 於被障色. 無見功能. 識與所

經數: 一五六二

經名: 阿毘達磨順正理論卷第七

頁數: 三六六

上         欄

依. 一境轉故. 可言於彼眼識不生. 許識見者.

何緣不起. 如是立破. 理極成就

*說一切有部順正理論*卷第六

阿毘達磨順正理論卷第七

尊者衆賢造

*三藏法師玄□奉     詔譯

辯本事品第一之七

眼若是見. 何故世尊. 說以爲門. 不言能見. 如

契經說. 梵志當知. 以眼爲門. 唯爲見色. 理不

應說見卽是門. 但可說言. 依門得見. 非此契

經定能證彼眼識是見. 不說眼識以眼爲門.

唯見色故. 有餘師執. 以眼爲門. 慧見色故. 應

除固執共審思心此經意趣. 我宗所釋. 以諸

愚夫無明所盲無眞導者. 或執自性極微等

因. 或執無因而生諸行. 或謂諸行若刹那滅.

一切世間. 應俱壞斷. 由此妄想計度諸行. 或

暫時住. 或畢竟常. 是故世尊. 爲顯諸行因果

展轉. 無始時來. 雖刹那滅. 而不壞斷. 非一切

果從一因生. 亦非無因而生諸行. 密意爲說.

如是契經. 以眼爲門. 唯爲見色. 廣說乃至. 以

意爲門. 唯爲了法. 門是緣義. 緣有二種. 謂種

類同. 及種類異. 此中且說種類同緣. 以眼爲

門. 爲見色者. 謂後眼起. 前眼爲緣. 爲見色

言. 顯起有用. 如是乃至意處應知. 又此契經.

爲顯眼等各有二用. 一能爲門. 二能取境. 能

爲門者. 且如眼根. 能爲所依. 令心心所各別

中          欄

行相於境而轉. 能取境者. 且如眼根. 唯爲見

色. 若異此者. 唯義相違. 諸心心所. 唯應見

故. 然心心所. 皆眼爲門. 汝執見體. 唯心非

所. 又受想等諸心所法. 領納取像造作等用.

各各不同. 不應唯見. 旣言唯見. 明知是眼. 由

此眼根唯能見故. 如是眼用. 略有二種. 一能

爲門. 二能見色. 乃至意處. 如理當知. 故我所

宗無違經失. 又此契經. 更有別義. 謂見方便.

假說爲門. 世於方便. 說門言故. 如世間說. 我

依此門. 必當獲得如意財寶. 卽是我依此方

便義. 世尊亦告手居士言. 當依此門如法攝

衆. 謂四攝事. 爲攝方便. 此說眼識爲見方便.

眼由識持. 能見色故. 識是眼根. 見方便故. 見

依止故. 假說名眼. 此意說言. 識爲方便. 眼能

見色. 如餘經中. 了別色位. 以眼是識所依性

故. □近緣故. 於眼根體. 假說識名. 故契經

言. 眼所識色. 此中亦爾. 觀照色位. 以識是眼

□近緣故所依止故. 於眼識體. 假說眼名. 無

違經失. 爲捨外道我1任持根令能取境顚倒

執故. 如是假說. 令彼梵志了識持根能取自

境非我持故. 若爾應說眼識爲門唯爲見色.

不應說識勿彼外道執我能見. 謂所執我以

識名說. 世聞多執識爲我故. 若說爲眼. 卽知

眼識眼爲所依. 定非是我. 我體常住. 定無所

依. 聞說有 依. 我想便息. 又避餘過不應說識.

謂經當說. 以意爲門. 唯爲了法. 若說識者. 卽

定應說意識爲門. 若作是說. 便不應理. 以卽

意識能了諸法. 非餘意了識爲方便. 豈不說

意. 亦有斯過. 謂如說眼爲門. 卽知是眼識爲

下          欄

見方便. 如是說意爲門. 亦知是意識爲了方

便. 雖復說意. 而無斯過. 由聞意名. 唯作意

解. 非謂意識. 所以者何. 眼根有用識俱生故.

眼識與眼作見方便. 故於此識可說眼名. 意

根無用. 以過去故. 意識與意不作方便故於

意識. 不說名意. 意爲意識了法方便. 要依意

根能了法故. 由是若說以眼爲門. 智者應知.

爲捨我執說識爲眼. 若至第六說意爲門. 智

者應知. 意卽是意無了用故. 意爲方便意識

能了. 又此經說. 有二種眼. 謂彼同分. 及同分

眼. 雖彼同分不能見色. 而能爲門引同分眼.

令生見色. 於一生中. 必先獲得彼同分眼. 然

後引生同分眼故. 如眼乃至身亦如是. 意有

二種. 一者無用. 二者有用. 雖無用意不能了

法. 而能爲門引有用意. 令生了法. 意識卽意

故. 意卽意識故. 2說意能了. 無有過失. 如是

等義. 辯釋此經. 是故不應引爲定證. 遮見是

眼成見是識. 又經主言. 然經說眼能見色者.

是見所依故說能見. 何緣經主起此執耶. 由

彼經言. 意能識法. 非意能識. 以過去故. 意是

識依. 故說能識. 眼亦爾者. 此不成證. 意與意

識. 種類一故. 以意識相卽是意故. 說意能識.

於相無違. 如契經言. 由意暴惡所作所說無

非不善. 不應說言由過去意. 能起如是身語

二業. 此由現在意暴惡故. 發起不善身語二

業. 又契經言

欲生漏不起      由意無染濁

非無3濁意定能發生無濁意識. 故不應謂由

所依說. 又契經說. 心導世間. 此豈於心說心

經數: 一五六二

經名: 阿毘達磨順正理論卷第七

頁數: 三六七

上        欄

所事. 是故不可引彼契說證眼見言說能依

識. 又此經說眼見色言. 不可執爲眼識能見.

無處定說識能見故. 處處有說. 眼能見故. 前

說餘師執慧見故. 然此經說. 意識法言. 可就

所依說識無1過. 有處定說識能識故. 無處定

說意能識故. 於此義中. 無異執故. 又經主說.

或就所依說能依業. 如世間說床座言聲. 經

主何因. 起斯定執. 餘言餘解. 不可無因. 若謂

有因所依眼力識見色故. 此不成因. 識見色

因. 非極成故. 我等宗說. 識能2住持所依眼

根3令能見色. 故言識見因不極成. 又無餘經

定說識見. 豈不如說床座言聲. 此說可然. 以

極成故. 言聲床座. 異處極成. 故聞此言知能

依業就所依說. 如有實論世間共許. 於餘假

說. 非有識見. 彼此極成. 是故不應起如是執.

若爾眼見亦不極成. 何故但言識持眼見. 不

說依眼識見色耶. 眼見極成. 前已說故. 眼耳

等識. 無差別故. 眼耳等根. 有差別故. 非有用

眼離識而生. 故說眼根識持能見. 識見有過.

前已具論. 故不應言依眼識見. 然契經說眼

所識色. 可就所依說能依業. 眼與識異俱極

成故. 今聞識用在於眼根. 知就所依說能依

業. 由此卽釋餘契經言眼所欣[&FFFF]#. 有餘師說.

眼識眼根. 欣[&FFFF]#不成. 無分別故. 要有分別. 欣

[&FFFF]#可成. 應知此中眼識所引分別意識. 假說

名眼. 由眼傳生. 如意近行. 彼有分別. 可成欣

[&FFFF]#. 是故不可引就所依說能依業證眼非見.

眼能見色. 具理敎故. 如是且4辯執識見論不

應正理. 由此亦遮. 執慧見論. 其過等故. 又若

中              欄

眼識相應慧見. 餘識相應慧亦應見. 則一切

境. 應成所見. 又一切根. 見所依故. 皆應成

眼. 復有何因. 唯執眼識相應慧見. 非餘慧耶.

又如前說盲不盲等. 諸餘過難. 隨其所應. 於

慧見論. 皆應廣5設. 識慧見論. 旣□不成. 由

此准成. 眼根能見. 又契經說見聞覺知. 四相

各別. 無雜亂故. 若執識等爲能見者. 如前已

說. 無差別故. 見聞覺知. 應成雜亂. 然此宗

說. 眼識持根. 令有見用. 非眼識見. 聞等亦

爾. 隨其所應. 又眼是見. 非眼識等. 經論世

理證分明故. 經謂契經. 處處皆說眼見色故.

又伽他言. 兩眼兩耳. 多見聞故. 又契經說. 我

諸弟子. 同世間眼. 引導世間. 住正法故. 眼若

非見. 世尊弟子. 不應能導與世眼同. 又契經

說. 眼等五根. 各別所行. 各別境界. 如是等

說. 極分明故. 論謂根本阿毘達磨. 及毘婆沙.

發智論言. 二眼見色. 品類足論. 亦作是言. 謂

眼已見正見當見. 諸如是等所說衆多. 毘婆

沙中. 亦作是說. 若眼所得說名所見. 爲顯同

分眼有見能. 故復說言. 眼識所受. 卽是眼識

任持眼根令有所得. 說名見義世謂世間. 同

許眼見6Ｃ眼根者. 7說爲盲故. 理謂見聞嗅

嘗等用. 各各異故. 非同識等. 經論世理. 如是

分別. 證唯眼根決定能見. 然隨自執. 譬喩部

師. 有於此中妄興彈斥. 言何共聚[&FFFF]#□虛空.

眼色等緣生於眼識. 此等於見熟爲能所. 唯

法因果. 實無作用. 爲順世情. 假興言說. 眼名

能見識名能了. 智者於中. 不應8執著. 彼謂

佛說方域言詞. 不應堅執. 世俗名想. 不應

下               欄

1固心. 此言非順聖敎正理. 於眼見性. 亦不

能遮. 雖復有爲皆從緣起. 而說諸法別相用

故. 謂有爲法雖等緣生. 而不失於自定相用.

故世尊說. 法從緣生. 亦說地等有別相用. 如

地界等. 雖從緣生. 而有如前堅等自相. 亦有

持等決定作業. 如是眼色. 及眼識等. 雖從緣

生. 而必應有種種差別決定相用. 由此差別

決定相用. 眼唯名眼. 非色非識色唯10名色.

非識非眼. 識唯名識. 非眼非色. 此中唯無總

實相用. 可名能見所見能了. 而於如是無有

總實相用理中. 如可說有眼色等緣生於眼

識. 如是亦說色識等緣生於眼見. 於如是等

無有總實相用法中. 隨逐世情. 似有總實相

用顯現. 世尊於此總實相用. 勸有智者. 令除

*執著. 故作是言. 方域言詞不應堅執. 世俗

名11想不應固心. 謂於世間. 執有總實能見體

相所起言詞. 不應堅執. 此相無故. 及於世間

執有總實能見作用所起名*想. 不應固心. 此

用無故. 如見相用餘類應知. 不可以無總實

相用便越世俗假立名言. 一向依隨勝義而

住. 亦不可執別實用無. 是故定應不違勝義.

隨順世俗假立名言. 由此但遮世間所起總

實相用堅執固心. 非謂亦遮諸法勝義各別

相用堅執固心. 以一切法緣起相用各實有

故. 非緣一切一切果生. 是故我宗. 雙依二諦

說眼能見. 兩俱無失世尊亦許作者作用. 故

契經說. 苾芻當知. 能了能了. 故名爲識. 頗勒

具那契經. 雖說我終不說有能了者. 亦不12全

遮作者作用. 少有所遣. 故作是言. 思緣起中

經數: 一五六二

經名: 阿毘達磨順正理論卷第七

頁數: 三六八

上         欄

我當更辯. 如是安住聖敎正理. 思心決擇眼

見非餘. 而彼於中妄興彈斥. 撥世俗理. □勝

義宗. 據□虛空. 定唯在彼. 又所引敎. 何所證

成. 豈此中言. 眼非見體. 非說眼見. 便同外

道. 許諸法有總實相用. 又彼所說因果應無.

不許法有別相用故. 要有諸法各別相用. 方

可說有因果差別. 若許諸法有別相用. 如是

誹毁則爲唐捐. 若謂全無總別作用. 便違世

俗勝義諦理. 旣許因果二諦非無. 應許諸法

有假實用. 是故眼等取境義成. 謂能見聞嗅

嘗覺了. 如是見用. 總相已成. 今更應思見用

別相. 於所見色. 爲一眼見. 爲二眼見何緣於

此復更應思. 豈不極成. 若閉一眼餘眼能見.

是則二眼俱能見色. 其義已成此義雖成. 而

猶未了二眼見色. 前後俱時爲審了知. 應更

思擇. 若爾應說. 非二眼中隨閉一眼或一眼

壞卽令餘眼無見功能. 故知一眼亦能見色.

若彼二眼不壞俱開. 則二眼根同時見色. 一

眼見色義顯易成. 俱見難成故應辯釋. 頌

曰

或二眼俱時      見色分明故

論曰. 或時二眼俱能見色. 何緣定知. 見分明

故. 以閉一眼於色相續見不分明. 開二眼時.

卽於此色見分明故. 若二眼根前後見者. 雖

開二眼而但一見. 如一眼閉見色不明. 開二眼

時亦應如是. 如開二眼見色分明. 一眼閉時

亦應如是. 旣不如是. 定知有時二眼俱見. 依

性一故. 眼設百千尙生一識. 肉唯有二. 有餘

部說. 處隔越故. 眼見色時唯一非二. 又以一

中        欄

眼觀箭等時. 能審定知曲直相故. 速疾轉故.

增上慢心. 謂我一時二眼能見. 此說非理. 所

以者何. 豈不現見. 全身2沒在冷煖水中. 支

體身根. 俱時覺觸. 如是二眼. 處雖隔越. 俱時

見色. 理亦無違.  雖二眼根方處各異. 種類同

故. 而一根攝. 唯一眼識. 依二眼生. 故許同時

俱見無失. 然別因故. 但由一眼能審定知箭

等曲直. 言別因者. 由眼極微如香□花傍布

而住. 正現前事. 見卽分明. 非正現前. 見便不

了. 於觀箭等曲直相時. 二眼中間置箭等者.

俱望二眼非正現前. 更相眩曜見不詳審. 設

當一眼直箭等時. 餘眼傍觀亦不審了. 故閉

一眼以箭等事當一眼時. 一眼正觀無相眩曜.

易審曲直. 又言二眼處隔越故不俱見者. 此

亦不然. 如人二手俱觸冷煖. 處雖隔越. 同時

發識. 眼亦應然. 何不俱見. 又一眼中有3[&FFFF]#

隔斷. 應不俱時同發一識. 又彼所言. 速疾轉

故. 起增上慢. 謂我一時二眼見者. 此實能見.

非增上慢. 雖復二眼見用速疾. 若於一時. 一

眼發識. 餘眼不能助發識者. 便開二眼. 或一

眼閉. 見色明昧差別應無. 隨一眼中識定空

故. 由此亦遮上座所說. 彼作是言. 二眼於境

前後起用. 見則分明. 或復一眼. 有閉壞時. 一

眼雖開無相替代. 彼所生識. 唯依一門速疾

轉故. 見不明了. 此說亦非所執二眼刹那展

轉相替代時. 一眼常空不能見色. □唯一眼

能見色故. 與一眼者見色明昧差別應無. 故

彼所言不能令喜. 又若一眼有閉壞時. 眼識

常依一門轉故. 於所見色不明了者. 是則二

下         欄

眼不壞俱開時. 一眼識依二門轉. 由此所見

明了義成. 若謂二眼不壞俱開. 眼識爾時一

門轉者. 卽前所說. 或復一眼有閉壞時. 一眼

雖開. 無相替代. 彼所生識. 唯依一門速疾轉

故. 見不明了. 言成無用. 無替代言. 亦不應

理. 刹那前後有替代故. 又初刹那識應明了.

又應意識□常闇昧. 是故彼說. 決定無有見

色明昧差別因緣. 又彼應說. 眼識生時. 左右

二眼衆緣皆具. 何不同時俱能生識. 二眼前

後生識論者. 衆緣具時. 無有因緣. 令生識用.

初左非右. 或復相違. 又彼上座論宗所許. 全

身沒在冷煖水中. 身根極微. 遍能生識. 以中

或表身根損時. 雖生身識. 而不明了. 故知身

識明了生時. 定由所依寬廣遍發4幾許多百

[&FFFF]#繕那身境遍現前. 上下俱時. 同生一識. 何

緣二眼. 相去不遙. 俱境現前. 不許同時共生

一識. 今觀彼意. 無別因緣. 但欲故違阿毘達

磨諸大論者所說義宗. 頑□衆中逞已聰叡.

對法者說. 身根極微. 理應定無一切同分. 十

三火聚纏逼身時. 身根極微. 猶有無量是彼

同分. 不生身識. 設遍生識. 身應散壞. 彼上座

言. 此應微難. 彼所受身不散壞者. 爲由身識

不遍發故. 爲由宿業力所持故. 又彼身形所

有損害. 爲由身識爲由火燒. 又彼身中. 猛火

遍逼. 何緣身識不遍發耶. 又發識處. 身應散

壞. 如是微難. 皆不應理. 業要待緣能持身故.

謂由業力. 令彼身中身根極微不遍發識. 勿

遍發識身便散壞. 彼何不受如是義耶. 又由

此故. 業力勝劣差別義成. 生彼有情. 受苦輕

經數: 一五六二

經名: 阿毘達磨順正理論卷第七

頁數: 三六九

上        欄

重. 業不等故. 謂彼同分身根極微少者. 便生

猛利苦受. 若彼同分身根極微多者. 便生微

劣苦受. 若謂業力招異熟苦勝劣法爾何用

彼者. 此責不然. 一身前後. 受苦勝劣. 應無有

故. 非一業力於一身中感苦受果前後勝劣

滿業多故. 無斯過者. 理亦不然多業異熟. 前

後生起. 無定因故. 若謂待緣合時生者. 是則

業力待緣義成. 業雖能招異熟苦果. 要緣身

觸身識方生. 身識俱時乃生苦受. 是故業力

必待緣成. 有非情法亦能爲緣發生苦受. 然

非異熟. 若謂彼緣亦是業力增上果者. 然增

上果. 旣非異熟. 不必相續勝劣無定. 是則無

業不待緣成. 其理難越. 故我所言. 謂由業力.

令彼身中身根極微不遍發識. 勿遍發識身

便散壞. 其理極成. 言彼身形所有損害. 爲由

身識爲火燒者. 我說定由身識損害. 若無識

了外火何能不見悅意境界現前樂受不生身

有攝益. 諸聰叡者. 咸作是言. 由遇外緣覺發

內境. 起心心所. 方於自身爲損爲益. 若無苦

受與識俱生. 誰於滿身爲損害. 故彼所執.

理定不然. 言彼身中猛火遍逼. 何緣身識不

遍發者. 上座亦應同此當說. 何緣二眼境俱

現前. 唯一根生識非二. 又如先說. 先何所

說. 謂由業力令彼身中身根極微不遍發識.

勿遍發識身便散壞. 言發識處身應壞者. 何

緣定知彼身不壞. 如等言等[&FFFF]#落迦中. 隨發

識處身分便壞. 而不全壞. 若全壞者. 彼應數

數命終受生. 是故應知. 一切身分有多同時

發一識者. 如是眼根雖有二處. 亦可俱時同

中         欄

發一識. 云何一眼識依二眼根轉. 識無形色

無住處故. 依二轉相難可定說. 如何得知. 識

無住處. 一識遍依多根轉故. 謂若眼識有住

處者. 眼根有二眼識唯一. 識應但依一眼而

轉. 則應一眼見色非二. 或應俱時在一相續

有二眼識依二根轉. 如是二事旣皆不許. 故

心心所定無住處. 若謂一識於一時中住二

眼處. 此亦非理. 有分相1雜非一過故. 謂若

一識於一時中住2二眼者應成有分住左眼

分非住右眼住右眼分非住左故. 又應相*雜.

二眼中間眼識. 亦依身根住故. 是則身識亦

成眼識. 又應非一. 二眼中間若無眼識有隔

斷故. 如何成一. 如是則應非一眼識於一時

間各住一眼. 是故不應許一眼識於一時中

住二眼處. 又執眼識住眼中者. 當云何住. 爲

體相涉如油住麻. 爲別相依如果住器. 然此

二執. 俱不應理. 若如初者. 眼與眼識. 其性各

別. 應成一故. 若如後者. 無方分法. 別體相

合. 理不成故. 若心心所無住處者. 如何可言

依止眼根了別諸色故名眼識. 又若眼識不

住眼中. 如何眼根成所依性. 此責非理. 眼作

眼識不共□近生起緣故說爲依止及所依

性. 不可言依彼卽說住其中. 亦說臣依王人

依財食故. 若謂眼識隨所依根有損益故住

眼中者. 理亦不然. 現見影光鏡像等物. 隨依

損益而不住故. 謂影等物非住樹等. 而見樹

等有損益時影等隨依亦有損益. 又見大海.

隨月虧盈. 水有增減. 然大海水不住月中. 故

所立因. 有不定失. 若爾眼識何不能取眼依

下        欄

肉團眼藥眼籌眼3瞼[&FFFF]#等. 設許眼識住眼根

中. 極相逼故. 可不能取. 旣許眼識如非住境

亦不住根. 豈不如色亦應能取眼肉團等. 此

亦不然. 由能依識與所依根一境轉故. 又極遠

色. 與識所住雖不相□. 而不能取. 若肉團等.

與所住根極□逼故. 識不取者. 諸所有色與

所住根. 不相□逼. 皆應能取. 是故眼識取境

法爾. 若所取境與所依根. 極近極遠皆不能

取. 若爾眼識應有住處. 非無住處. 可說此識

與所取色極近極遠. 此亦不然. 就所依根. 說

近遠故. 或就□近生因說故. 眼是眼識□近

生因識執眼根以爲我故. 卽4就此因. 說有近

遠. 或由眼識身內轉故. 就身說有近遠無過.

身由此理名有識身. 以識執身爲自內有. 故

知眼識在身內轉. 有作是言. 心心所法. 定有

住處. 現見諸果住因處故. 謂見世間所生諸

果. 無不住能生因處. 如□剌藍住精血處.

5芽等亦住種等因處. 眼根旣是生眼識因. 眼

識定應住眼根處. 若謂如聲亦離本者. 此救

不然. 聲必不離所依本故. 此言非理. 如糞士

等相續有異. 非如種等相續一故. 眼與眼識.

由體類別相續有異. 如糞士等6雖芽等因. 體

類別故住處各別. 眼識亦然. 不住眼處. 非如

芽等與種等因相續不異. 可言住彼. 又識不

住色等處故. 如色明空及作意等. 雖能爲因

發生眼識. 而識生時不住彼處. 眼亦應爾. 雖

是識因. 而識生時不住彼處. 豈不如眼雖與

色等同爲識因而眼識生雖依止眼不依色等.

如是眼根. 雖與色等同爲識因. 而眼識生. 應

經數:一五六二

經名: 阿毘達磨順正理論卷第七

頁數: 三七○

上       欄

唯住眼不住色等. 汝今何緣不取是義. 謂如

眼根. 雖與色等望所生識依非依異. 而與眼

識同爲異類相續因性. 如是眼根. 雖與色等

望所生識依非依異. 而同作識非所住因. 由

此故知. 心心所法. 定無住處. 其義極成. 故先

所言. 識無形色. 無住處故. 依二轉相難可定

說. 理必應然. 如是所說. 眼等諸根. 正取境

時. 爲至不至. 何緣於此猶復生疑. 現見經中

有二說故. 如世尊說. 有情眼根. 愛非愛色之

所拘□. 非不相至. 拘□義成. 又世尊說. 彼以

天眼觀諸有情. 廣說乃至. 或遠或近. 非於至

境可立遠近. 由此二說. 故復生疑. 根境相至

其義不定. 若就功能到境名至. 則一切根唯

取至境. 若就體相無間名至. 頌曰

眼耳意根境      不至三相違

論曰. 眼根唯取非至境界. 遠近二境俱時取

故眼若至境應有行動. 非天授等有行動法.

遠近二方一時俱至. 是故眼根取非至境. 若

說如燈. 於遠近境一時俱至. 是彼性故. 此說

不然. 因不成故. 謂若有說. 譬如明燈遠近二

方俱至而照. 眼根亦爾. 遠近二境俱至而取.

同彼明燈火明性故. 此因不成. 眼火明性非

極成故. 又眼不應是火明性. 闇中欲見心光

明故. 非燈欲照甁衣等時別心光明助方能

照. 若謂眼中火明小故心大光明助方見者.

此亦非理. 現見小明大所伏故. 1眼應畢竟不

能見色. 又明燈喩. 與眼不同. □逼無間照不

見故. 謂如明燈. 於油炷等極□逼物. 能燒能

照. 眼則不然. 於眼藥等極□逼境. 不能見故.

中        欄

又如明燈. 於諸遠近所照之物. 無間遍照眼

則不爾. 或越中間樹林等色見山等故. 由玆

燈喩. 與眼不同. 前所立因. 遠近二境俱時取

故. 證眼唯取非至境者. 理無傾動. 又眼不應

至境方取. 以不能取□逼境故. 又亦能取頗

□迦等所障色故. 又於所見有猶豫故. 若取

至境. 因何猶豫. 非於至處猶豫應理. 又不審

知人□異故. 旣言至彼審知2□相不審差別.

此有何因. 又眼無容至遠境故. 無容住此眼

越多千踰繕那量. 至月輪境眼有明故. 無斯

過者. 理亦不然. 眼有火明. 非極成故. 眼性非

火. 寧有火明. 耳根亦唯取非至境. 方維遠近

可了知故. 謂可了知此南北等方維遠近差

別音聲. 聲至耳根方得聞者. 應如味等. 此事

皆無. 豈不鼻根亦見能了方維遠近香差別

耶. 雖見但由順方□轉. 取香明了此知差別.

眼耳見聞方維遠近. 不假□轉而能了知. 故

與鼻根取境非類. 又近遠聲. 取有明了不明

了故. 若至乃聞□應明了. 又近遠聲. 取有決

了猶豫別故. 若至乃聞至無別故. 如近決了.

於諸遠聲. 應無猶豫. 如遠猶豫. 於諸近聲. 應

無決了. 由此等證. 不至能聞. 意根亦唯取非

至境. 不取俱有相應法故. 若言如鼻雖不能

取自俱生香而取至境意亦爾者. 理必不然.

由外覺發. 內俱生香鼻方能取. 義極成故. 如

說唯內食能作食事故. 非不取時能爲食事.

又無色故非能有至. 是故意根取非至境. 設

有難言. 三根能取非至境者. 理必不成. 應皆

能取一切處時所有一切不至物故. 謂若三根

下         欄

取非至境. 非至同故. 天上地下. 極遠障隔. 已

滅未生. 諸不至物. 何不能取. 又彼三根. 未起

已滅. 何不能取. 又面餘方. 何不能見餘方境

界. 此難不然. 譬如磁石能吸鐵故. 謂如□石.

雖能吸於諸不至鐵. 而不能吸無量百千踰

繕那等有隔障鐵. 又不能吸已滅達生及不

對面諸不至鐵. 未起已滅亦不能吸. 又如鏡

等生於像故. 謂如鏡等. 雖復能生不至物像.

而不能生極遠障隔已[&FFFF]#未生及不對面一切

物像. 未起已滅亦不能生. 眼等亦然. 不應爲

難. 是故彼難. 不令三根退失能取非至境用.

有說耳能取於至境. 聲相續轉來入耳故. 又

自能聞中聲故. 此說非理. 手□執鈴聲頓

息故. 若聲相續來入耳中. 手執鈴時依鈴聲

可息. 從彼傳生. 中間離質相續不息. 此聲應

可聞. 然執鈴時. 現見一切鈴聲頓息. 都不可

聞. 不可息餘. 餘亦隨息. 不聞餘故. 餘亦不

聞. 若謂如燈滅時近遠明皆滅者. 此亦不然.

俱不俱時轉差別故. 非一與一相續異故. 謂

燈與明現見俱轉. 燈焰□滅則不見明. 聲卽

不然. 彼許離質展轉相續來入耳故. 彼定應

許聞至聲時初附質聲久已謝滅. 若不爾者.

初所起聲. 聞位猶存. 失刹那性. 故聲與彼燈

明不同. 又燈與明. 相續各異. 如心心所同共

緣生. 緣被損時彼此俱息. 聲卽不爾. 相續無

異. 如識相續不共緣生. 聲相續中. 前聲雖滅.

後聲猶起. 何故不聞. 是故依質所發音聲. 卽

能爲緣生於耳識. 若異此者. 聲至方聞. 了近

遠聲. 應無差別. 然自能聞耳中聲者. 非如香